stanford-oval/wikipedia huggingface dataset:
סוניק הקיפוד
סדרת משחקי הווידאו > משחקי ארקייד

Waku Waku Sonic Patrol Car – משחק הארקייד הראשון של סוניק, שבו סוניק הוא שוטר שנשלח לשמור על הרחובות מפני ד"ר רובוטניק. יצא לשיווק רק ביפן בדצמבר 1991.
Sonic the Hedgehog – גרסה מיוחדת של המשחק הראשון שיצאה לשיווק ביפן בשנת 1993, כוללת פחות עולמות והגבלת זמן נוקשה.
SegaSonic Cosmo Fighter‏ – משחק ששווק רק ביפן במרץ 1993. משחק יריות בסגנון Space Invaders. ידוע גם כ-SegaSonic Cosmo Fighter Galaxy Patrol. לא הרבה ידוע על משחק זה.
Sonic the Hedgehog 2 – גרסת הארקייד של סוניק הקיפוד 2 למגה דרייב, שיצאה גם היא ב-1993. בניגוד לגרסת הארקייד של סוניק 1, כאן לא חסרים שלבים.
SegaSonic the Hedgehog‏ – משחק פלטפורמה איזומטרי שיצא לשוק רק ביפן ביוני 1993 ומשחק הארקייד הרשמי הראשון של סוניק. סוניק ושני חבריו, ריי הסנאי המעופף ומייטי הארמדיל, נלקחים לאי אגמן, שבנה ד"ר אגמן הרשע, ועל סוניק, ריי ומייטי לברוח מהאי. זהו המשחק הראשון שבו לדמויות יש קול וגם המשחק הראשון של סוניק שבו יש עולם קרח. בקוד של המשחק ניתן למצוא את רובוטניק במראהו האמריקאי, מה שמעיד על כך שיכול להיות שהמשחק היה אמור לצאת באמריקה.
Sonic the Fighters (ידוע גם בתור Sonic Championship) – משחק לחימה שיצא לשווקים ב-10 ביולי 1996. בניגוד לשאר משחקי סוניק לארקייד, משחק זה שווק גם באמריקה ואפילו באירופה. במשחק זה, השחקנים הם סוניק, טיילס, נאקלס, איימי רוז (ידועה במשחק זה כרוזי השובבה), פנג הצלף (ידוע גם כנאק הסמור), ושתי דמויות ייחודיות למשחק זה: בין הדינמיט (ציפור ירוקה שאוהב לזרוק פצצות) ובארק דוב הקוטב. במשחק זה האויבים הם ד"ר רובוטניק ומטאל סוניק, שבנו את ביצת המוות II. דמות נסתרת במשחק זה היא האני החתולה, המופיעה בתור ביצת פסחא במשחק זה ומבוססת על הדמות בשם האני מהמשחק Fighting Vipers של סגה.
סדרת משחקי הווידאו > משחקים שבוטלו

Sonic's Edusoft - משחק חינוכי שתוכנן לצאת בשנת 1991 לקונסולת המאסטר סיסטם של סגה. המשחק פותח על ידי סגה ו-US.Gold. המשחק מלמד בעיקר חשבון ואנגלית.
SegaSonic. Bros - משחק שהיה אמור לצאת בשנת 1992 לארקייד אך בוטל בסופו של דבר. משחק זה הוא טטריס ובו היו אמורים גם להופיע שני האחים של סוניק.
Sister Sonic – משחק שהיה אמור לצאת לשווקים בשנת 1995 עבור כונן התקליטורים Sega CD, אך בוטל בסופו של דבר. אם משחק זה היה יוצא, זה היה משחק התפקידים הממוחשב (RPG) הראשון של סוניק במקום Sonic Chronicles: The Dark Brotherhood(אנ'). המשחק היה אמור להתבסס על המשחק (אנ')Popful Mail באופן דומה להתבססות המשחק האחים סופר מריו 2 על המשחק Yume Kōjō: Doki Doki Panic. במשחק הייתה אמורה להופיע אחותו האבודה של סוניק.
Sonic X-Treme – משחק שתוכנן לצאת לקונסולת ה-Sega Saturn בשנת 1996, אך בוטל בסופו של דבר. ביטול המשחק הוא אחת הסיבות לכשלונה של ה-Sega Saturn. אם משחק זה היה יוצא לאור, היה זה המשחק הראשון של סוניק הקיפוד בתלת-ממד. השלבים במשחק השתמשו במצלמת "עין דג", המעגלת את מראה השלבים. שלבי הבוס במשחק לא השתמשו במצלמה זו. הבוסים הידועים ממשחק זה הם מטאל סוניק ונאק הסמור. מספר אבות טיפוס התגלו למשחק זה, הראשון יצא ב-2007 והשאר ב-2014–2015. לפני פיתוח היו גם שלושה משחקים שבוטלו והתבססו על הסדרה Sonic SatAM ואחד מהם היה אמור להיות משחק איזומטרי ל-Genesis וגם משחק איזומטרי וליניארי של סוניק, Sonic 16 ו-Sonic Mars.
Sonic Extreme - משחק שהיה אמור לצאת בשנת 2002 לקונסולה הראשונה של מיקרוסופט "Xbox" אך בוטל בסופו של דבר. המשחק היה אמור להיות משחק מרוצים על סקייטבורד. המשחק בוטל לאחר שסגה פרשה מהרעיון ובתחילת 2006 סגה הוציאה את המשחק Sonic Riders לפלייסטיישן 2, אקס בוקס, נינטנדו גיימקיוב ומחשב, שבו הסקייטבורדים הוחלפו בהוברבורדים ובכלים מרחפים דומים המכונים Extreme Gear. המשחק התגלה לראשונה במאי 2011.
Sonic DS - משחק שהיה אמור לצאת לקונסולת ה-DS של נינטנדו בשנת 2004 אך יציאתו בוטלה בסופו של דבר.
עיבודים > סדרות > סדרות טלוויזיה

סוניק הקיפוד (Adventures of Sonic the Hedgehog) – סדרת אנימציה בת 65 פרקים אשר שודרה בארצות הברית בסינדיקציה בשנת 1993. סדרה זו שודרה במהלך השנים בישראל בערוץ הילדים בשם "סוניק הקיפוד" בדיבוב לעברית (בין המדבבים: דן קיזלר, אסתי ברעד פורים, יורם יוספסברג, אבי חדש, גיורא קנת ואלון נוימן) ובערוץ המזרח התיכון בדיבוב האנגלי המקורי. הסדרה מציגה את סוניק באופן הומוריסטי ומכילה בעיקר הומור סלפסטיק, כאשר סוניק וטיילס יוצאים לשחרר את מוביוס מנסיונותיו של רובוטניק להשתלט על הכוכב בעזרת שלושת הרובוטים שלו – כרבולת, כדורת וקוקונאטס. בסדרה זו מופיעה לראשונה הגרסה האמריקאית של רובוטניק – הוא בעל ראש מחודד עם אף אדום, ובסדרות ההמשך היו לו אף רגיל אך בעל שתי ידיים מכניות. לסדרה זו יצא פרק ספיישל בחג המולד בשנת 1996.
סוניק (Sonic The Hedgehog; מוכר גם כ-"Sonic SatAM") – סדרת אנימציה בת 26 פרקים ששודרה בערוץ ABC האמריקאי במהלך שנת 1993 עד שנת 1994. סדרה זו שודרה בישראל החל מספטמבר 2012 בערוץ ג'וניור בדיבוב לעברית (בין המדבבים: לירון לב, לורן סביר, שחר קדוש, גדי לוי, טליה ברקאי, דור סרוגו, עמי מנדלמן ואמנון וולף). חוץ מסוניק וטיילס נוספו עוד דמויות מרכזיות. במרכז העלילה סוניק וחברתו סאלי ניצבים בתור מנהיגי "לוחמי החופש" שמסתתרים בכפר נוטהול וילג' שנסתר ביער הגדול. תוכנית זו הייתה הצלחה בעיני מעריצים רבים. עונה שלישית תוכננה לסדרה אך בוטלה בעקבות ירידת אחוזי הרייטינג.
מחתרת סוניק (Sonic Underground) – סדרת אנימציה בת 40 פרקים ששודרה במהלך שנת 1999 עד שנת 2000. הסדרה מציגה את סוניק ביקום מקביל. במרכז העלילה, רובוטניק משתלט על מוביוס והופך את תושביו לרוביאנים. סדרה זו לא שודרה בישראל.
סוניק X (Sonic X) ‏– סדרת אנימה ששודרה ביפן בין השנים 2003 עד 2006. סדרה זו שודרה גם בישראל בדיבוב לעברית (בין המדבבים: עידו מוסרי, עמי מנדלמן, גלעד קלטר, יפה גבאי, דון לני-גבאי, מתן חצרוני, עידו פרמון, טליה ברקאי וצביקה שוורצברג). עלילת הסדרה מבוססת על המשחקים "Sonic Adventure" ו-"Sonic Adventure 2", ומציגה את הדמויות במראה המודרני והבוגר יותר. בהמשך, הסדרה מפתחת עלילה משלה בעונתה השלישית.
סוניק בום (Sonic Boom) – סדרת אנימציה ממוחשבת בת 104 פרקים וכוללת שתי עונות ששודרה ב-Cartoon Network החל מ-8 בנובמבר 2014. ובישראל היא שודרה בערוץ הילדים החל מ-2015 (בין המדבבים: ערן מור, שיר כהן, מירון אהרונוביץ', מייה קדוש, עדן גמליאל וצביקה שוורצברג). זוהי הסדרה השנייה שפותחה בצרפת אחרי Sonic Underground. בסדרה זו השתתפו שחקנים מסדרת המשחקים הראשית (בין המדבבים: רוג'ר קרייג סמית', טרוויס וילינגהם, סינדי רובינסון ומייק פולוק). סדרה זו מבוססת על משחקי הספין-אוף באותו השם שיצאו במקביל לסדרה.
סוניק פריים (Sonic Prime) – הוכרזה בשנת 2020. בסדרה זו יש שימוש בהנפשה ממוחשבת. הסדרה נמצאת בפיתוח על ידי WildBrain Studios, סגה ו-Man of Action Entertainment, וצפויה לעלות בדצמבר 2022 לשירות הזרמת המדיה נטפליקס.
נאקלס (Knuckles) - סדרת ספין-אוף לסרטי הקולנוע המתמקדת בדמותו של נאקלס הקיפודן. שוחרר לשירות הסטרימינג Paramount+ בשנת 2024.
בנוסף, סוניק וטיילס הופיעו בעונה השלישית של הסדרה "OK K.O.! Let's Be Heroes (אנ')" של קרטון נטוורק ב-4 באוגוסט 2019. אזכורים לסוניק אף הופיעו בסדרות טלוויזיה שונות, כגון משפחת סימפסון ו-Mad (אנ').
עיבודים > סדרות > קצרים

סוניק: האנימציה (Sonic the Animation) - קטע אנימציה באורך דקה וחצי שנוצר לפארקי השעשועים של סגה. לאחר מכן, הקטע נכלל באוסף המשחקים "Sonic Jam" משנת 1997. אף על פי שבסוף הקטע מופיע מסך שרשום בו "המשך יבוא", קטע המשך לא יצא לפועל.
סוניק: ליל הזאב (Sonic: Night of the Werehog) - מתרחש במהלך אירועי המשחק Sonic Unleashed. שוחרר ב-2008.
הרפתקאות סוניק מאניה (Sonic Mania Adventures) - סדרה אנימציה קצרה בת 6 פרקים המבוססת על המשחק "Sonic Mania". הפרק הראשון בסדרה עלה ליוטיוב ב-30 במרץ 2018 והפרק האחרון ב-17 ביולי 2018 (בתאריך ההשקה של Sonic Mania Plus), וב-20 בדצמבר 2018 עלה פרק בונוס בו מופיעה דמותה של איימי רוז. כל פרק היה יוצא פעם בחודש, מלבד הפרק השישי. עלילת הסדרה מתרחשת באזור אי המלאכים, כאשר סוניק הקיפוד, טיילס, נאקלס הקיפודן, מייטי הארמדיל וריי הסנאי מנסים לעצור את דוקטור רובוטניק, שמתכנן להשתלט על העולם ולקחת את יהלומי הכאוס ואת היהלום הראשי. לכל דמות יש את המקרה והסיפור שלו. בסוף כל פרק בסדרה מופיע גיימפליי של כל הדמויות. זאת הסדרה הראשונה בסדרת המשחקים שבה לדמויות אין קול ודיבור.
טים סוניק רייסינג: אוברדרייב (Team Sonic Racing: Overdrive) - סדרת אנימציה קצרה המבוססת על המשחק "Team Sonic Racing". הוכרזה בפאנל ה-SXSW במרץ 2019. בדומה להרפתקאות סוניק מאניה, גם לסדרה זאת אין דיבוב. סדרה זו כוללת 2 פרקים.
צ'או בחלל (Chao In Space) - סרטון קצר שפורסם ביוטיוב ב-12 בדצמבר 2019. הסרטון מבוסס על סדרת הסרטים הבדיונית באותו השם, ומתנהג כמו פרק לחג המולד.
מסביב לעולם ב-80 שניות (Around the World in 80 Seconds) - יצא ב-31 במרץ 2020 יחד עם מכירת הגרסה הדיגיטלית של "סוניק – הסרט". הסרטון מציג את סוניק מהסרט כשהוא מטייל בעולם ב-80 שניות.
Sonic Colors: Rise of the Wisps - קטע קצר בן שני חלקים אשר יצא בסמוך לתאריך היציאה של Sonic Colors: Ultimate
Sonic Frontiers Prologue: Divergence - קטע אנימציה קצר המהווה הקדמה לעלילת המשחק Sonic Frontiers
Sonic Superstars: Trio of Trouble - קטע קצר המהווה הקדמה לעלילת המשחק Sonic Superstars
עיבודים > סרטים

סוניק הקיפוד (Sonic the Hedgehog) – סרט אנימה מסוג OVA שיצא לשווקים ביפן במהלך שנת 1996 בשני חלקים. בשנת 1999 יצא לשווקים בארצות הברית כסרט אחד בדיבוב לאנגלית בשם "Sonic The Hedgehog: The Movie". במרכז עלילת הסרט נלחמים סוניק, טיילס ונאקלס נגד דוקטור רובוטניק והייפר מטאל סוניק (Hyper Metal Sonic). יקום זה אינו דומה למה שתואר בסדרות האמריקאיות של סוניק והוא דומה יותר למציאות שמבוססת על המשחקים. הסרט מבוסס על המשחק Sonic The Hedgehog CD. סרט זה מעולם לא יצא לשווקים בישראל.
עיבודים > סרטים > סוניק – הסרט

בסוף 2014 הוכרז על סרט חדש, שנמצא בתהליכי כתיבת התסריט, ויהיה בפיתוח של חברת Sony Pictures. בהתחלה הכרזה זו הייתה בגדר שמועה, אבל העיתון "The Hollywood Reporter" וחברת IGN, אישרו ששמועה זו היא נכונה. בפברואר 2016 נמסר מנשיא ומנכ"ל סגה, האג'ימה סאטומי, שהסרט מתוכנן לשחרור בבתי הקולנוע ב-2018, אך בהמשך נדחה ל-8 בנובמבר 2019. בהמשך נודע גם כי בין התסריטאים שיעבדו על הסרט, נמצאים חלק מהתסריטאים של סדרת "מהיר ועצבני" המצליחה. ב-10 בדצמבר 2018 נחשף פוסטר הסרט הראשון.
בסרט מככבים בן שוורץ בתור סוניק, וג'ים קארי בתור דוקטור אגמן, לצד ג'יימס מרסדן, טיקה סאמפטר, אדם פלי וניל מקדונו. הסרט הוא מיזם אמריקאי-יפני בין פרמאונט אנימציות, Original Film, סגה, Blur Studio ו-Marza Animation Planet.
בחודש מאי 2019 הודיע ג'ף פאולר, במאי הסרט, כי הסרט נדחה ל-14 בפברואר 2020, במטרה לשפר את העיצוב של סוניק לאחר תלונות רבות של מעריצים שהתאכזבו מעיצוב דמותו של סוניק בסרט.
עיבודים > סרטים > סוניק – הסרט 2

הסרט עלה לאקרנים בארצות הברית ב-8 באפריל 2022 על ידי סרטי פרמאונט, בשיתוף פעולה עם קבוצת סגה סאמי. בישראל, הסרט עלה לאקרנים ב-7 באפריל 2022.
הסרט הוא המשך ישיר לסרט הראשון בסדרה.
עיבודים > סרטים > סוניק – הסרט 3

לאחר סיום ההקרנות של הסרט "סוניק – הסרט 2", הוא קיבל רק ביקורות חיוביות והצליח מאוד. ג'ים קארי שמשחק את דוקטור רובוטניק הכריז כי אם הסרט "סוניק הסרט 3" לא יהיה עם תסריט מספיק טוב, הוא לא ישתתף בסרט. לעומת זאת, בטריילר הראשון של הסרט רואים את קארי משחק תפקיד כפול. באפריל 2024 יצא הסדרה "נאקלס" המספרת על נאקלס הקיפודן לאחר אירועי הסרט "סוניק 2" ולפני הסרט "סוניק 3".
ב-26 באוגוסט 2024 יצא הטריילר הראשון לסרט, בו הופיעו הקאסט המלא והרשע: שאדו הקיפוד (בדיבוב קיאנו ריבס). הסרט צפוי לצאת לאקרנים ב-20 בדצמבר 2024, והמפיקים הראשיים של הסרט אמרו שאם הסרט יצליח, פיתוחים גדולים יתחילו ל-"סוניק הסרט 4".
עיבודים > סדרות קומיקס

במהלך שנות התשעים חברת סגה הפיקה חוברת קומיקס של סוניק, שמוספרו בהתחלה כ-1/4 ובהמשך כמיני-סדרה החל ממספר 0. מיני-סדרה זו התחילה סדרת קומיקס שהמשיכה עד סוף 2017 תחת המוציאים לאור ארצ'י קומיקס.
בסיס העלילה בקומיקס הוא למעשה כל העולמות של סוניק בכל המשחקים והסדרות, בחלק מהם מופיעות הדמויות מהסדרה "סוניק הקיפוד", וכן דמויות מהמשחקים. העלילה בקומיקס הייתה מפותלת, אך בהמשך נוצרו עוד דמויות ומיני-סדרות חדשות, כולל סדרה לנאקלס הקיפודן ולסוניק X. כמו כן, הקומיקס מסביר דברים שלא הוסברו לפני כן, כמו שמו האמיתי של סוניק, למה רובוטניק נראה שונה בין הגרסאות האמריקאיות או היפניות, מי הם הוריו של סוניק, מקורות, היסטוריה, פגישות עם דמויות אחרות (כגון סברינה המכשפה הצעירה ומגה מן), גיבורי קומיקס אחרים ועוד.
בנוסף לסדרת קומיקס זו, הופק בעבר גם קומיקס של סוניק בבריטניה בשם "Sonic The Comic", שיצא תחת המוציאים לאור Fleetway Comics.
בירחון WIZ פורסם קומיקס של סוניק מתורגם לעברית.
ב-4 באפריל 2018 החלה להתפרסם סדרת קומיקס חדשה של סוניק הקיפוד על ידי חברת IDW Publishing, ושמה הוא "סוניק הקיפוד".
הערות שוליים

↑  "Sonic the Hedgehog 3 & Knuckles". Sonic News Network (באנגלית). נבדק ב-2017-04-19.
↑  "Knuckles the Echidna in Sonic the Hedgehog 2". Sonic News Network (באנגלית). נבדק ב-2017-04-19.
↑  "Sonic Rush". Sonic News Network (באנגלית). נבדק ב-2017-01-21.
↑  "Blaze the Cat". Sonic News Network (באנגלית). נבדק ב-2017-01-21.
↑  "Sonic Riders". Sonic News Network (באנגלית). נבדק ב-2018-07-18.
↑  אבות הטיפוס של Sonic X-treme – אב-טיפוס 718 (שהושק בשנת 2006)
↑  Sonic the Hedgehog, Surprise! Sonic is visiting OK KO! on Sunday, August 4th on @cartoonnetwork!, @sonic_hedgehog, ‏2019T12:41 (באנגלית)
| סוניק הקיפוד |
| --- | --- | --- |
| דמויות | סוניק הקיפוד • דוקטור אגמן • טיילס • נאקלס הקיפודן • איימי רוז • שאדו הקיפוד • דמויות נוספות |  |
| משחקי וידאו | סוניק הקיפוד (משחק וידאו, 1991) • סוניק הקיפוד 2‏ • Sonic 3D Blast‏ • Sonic R‏ • Sonic Adventure‏ • Sonic Adventure 2‏ • Sonic Heroes‏ • Sonic X-treme • שאדו הקיפוד • סוניק הקיפוד (משחק וידאו, 2006)‏  • Sonic Unleashed‏ • Sonic & Sega All-Stars Racing‏ • Sonic Generations‏ • Sonic Lost World‏ • Sonic Mania‏ • Sonic Forces‏ • Sonic Frontiers‏ • Sonic Superstars |  |
| סדרות טלוויזיה | הרפתקאותיו של סוניק הקיפוד • סוניק (ABC) • Sonic Underground (אנ') • סוניק X • סוניק בום • סוניק פריים • נאקלס |  |
| סרטים | סוניק הקיפוד (1996) (אנ') • סוניק – הסרט • סוניק – הסרט 2 • סוניק – הסרט 3 |  |
| קומיקס | סוניק הקיפוד (IDW Publishing) • סוניק הקיפוד (ארצ'י קומיקס) • Sonic the Comic |  |
| אחר | Super Smash Bros. (סדרת משחקים) • Lego Dimensions |  |
| סגה |
| --- | --- | --- |
| קונסולות נייחות | SG-1000‏ • Sega Master System‏ • Sega Mega Drive/Genesis‏ • Sega Saturn‏ • Sega Dreamcast‏ |  |
| קונסולות ניידות | סגה גיים גיר • ג'נסיס נומד • סגה ויז'ן |  |
| סדרות דגל | Golden Axe • Alex Kidd • Wonder Boy • Sonic the Hedgehog • Streets of Rage |  |
| שונות | קבוצת סוניק |  |

| --- | --- |
בקרת זהויות :  BnF: cb16635306r (data)  MusicBrainz: 7a895c17-c3ff-4fac-96d8-ef61b16493fd  VIAF: 293383257   WorldCat (עם VIAF): 293383257 
שבעת יהלומי הכאוס, מופיעים ברוב משחקי הסדרה.
השלב Green Hill Zone, מהמשחק הראשון של סוניק
קופסת המשחק "סוניק הקיפוד" משנת 1991
שתי מחסניות של המשחק "סוניק ונאקלס"
קופסת המשחק "סוניק הקיפוד 2"
הלוגו של המשחק Sonic The Hedgehog משנת 2006
הלוגו של המשחק Sonic Generations
קופסת המשחק Sonic the Hedgehog 2006
בית הכנסת אוהל רחל

| --- | --- |

בית הכנסת אוהל רחל בין שתי מלחמות העולם
 מידע כללי
 סוג:  בניין 
 מיקום:  שאנגחאי 
 מדינה:  הרפובליקה העממית של סין 
 הקמה ובנייה
 תקופת הבנייה:  ?–1920
 תאריך פתיחה רשמי:  1920 
 
 קואורדינטות:  31°13′53″N 121°27′11″E﻿ / ﻿31.2315°N 121.453°E﻿ / 31.2315; 121.453
  (למפת שאנגחאי מוגדלת) בית הכנסת אוהל רחל(למפת שאנגחאי רגילה) בית הכנסת אוהל רחל
 
בית הכנסת אוהל רחל הוא בית כנסת ספרדי בעיר שאנגחאי, סין. הוא נבנה ב-1920 על ידי סר יעקב אליאס ששון לזכר אשתו רחל, והיה בית הכנסת הגדול ביותר במזרח הרחוק, ואחד משניים שעדיין קיימים בשנגחאי. במהלך מלחמת העולם השנייה הוא שימש את תלמידי ישיבת חכמי לובלין ותומכי תמימים ליובאוויטש שהגיעו לעיר מרוסיה. תחת השלטון הקומוניסטי בית הכנסת הוחרם בשנת 1952 ונהרס. ב-1994 הוא נפתח מחדש באופן חד פעמי, ומאז בית הכנסת פתוח מספר פעמים בשנה עבור תפילות החגים.
מבנה בית הכנסת

בית הכנסת אוהל רחל נבנה על ידי האחים יעקב אליאס ואדוארד אליאס ששון, יהודים ממוצא בגדדי המשתייכים למשפחת ששון העשירה, שבנו מבנים היסטוריים רבים בשנגחאי. בית הכנסת החליף את קודמו, בית הכנסת בית אל, שהוקם בשנת 1887, והוא תוכנן על ידי חברת בניה בשנגחאי בבעלות רוברט בראדשו מורהד וסידני יוסף. הוא ממוקם ברחוב סיימור שברובע הצרפתי (כיום על כביש צפון שאאנשי).
הבניין נפתח במרץ 1920 ונחנך בנוכחות הרב הירש, הרב הראשון של קהילת הספרדים בשנגחאי, ב-23 בינואר 1921. בית הכנסת נקרא על שם אשתו המנוחה של יעקב ששון, רחל, אך לאחר שיעקב ששון עצמו נפטר זמן קצר לפני חנוכת בית הכנסת שלה, הוא הונצח לזכר שני בני הזוג יחד.
בית הכנסת היה הגדול ביותר בכל אסיה, והוא נועד להכיל 700 מתפללים, מספר היהודים בשנגחאי באותו זמן. בארון הקודש שכנו 30 ספרי תורה. בחזיתו הייתה גינה רחבה שבה הקימו בחג הסוכות סוכה גדולה. כן נערכו שם חופות, חתונות ושמחות אחרות. בתוך המתחם היו גם מקווה ובית-ספר יהודי.
היסטוריה > מלחמת העולם השנייה

עד מלחמת העולם השנייה בית הכנסת היה פעיל והתקיימו בו תפילות מדי יום. בית הכנסת היה המרכזי בעיר, והוא שימש הן את הקהילה הספרדית והן את זו האשכנזית.
בשנת 1941, אלפי יהודים פולנים שברחו מהרדיפה הנאצית הגיעו לעיר קובה שביפן דרך סיביר, ובהמשך לשנגחאי. בין הפליטים היו גם 400 תלמידי ורבני ישיבת מיר ותלמידים רבים נוספים מישיבת חכמי לובלין וישיבת תומכי תמימים ליובאוויטש. בעוד שתלמידי ישיבת מיר התמקמו בבית הכנסת בית אהרן שברובע "רחוב המוזיאון", תלמידי הישיבות האחרות למדו בבית המדרש המפואר אהל רחל.
היסטוריה > הרפובליקה העממית של סין

סמוך לסיום של מלחמת האזרחים הסינית הפקיעה המפלגה הקומוניסטית של סין את בית הכנסת, כחלק מהשתלטותה על שנגחאי במהלך הקרבות על העיר. מספר חודשים אחר כך, באוקטובר 1949 הוקמה הרפובליקה העממית של סין שהתירה לקהילה היהודית בעיר להמשיך להשתמש בבית הכנסת. בשנת 1952 הוחרם בית הכנסת על ידי השלטונות והריהוט סולק. לאחר מכן הוא שימש כחלק ממתחם של ועדת החינוך בשנגחאי. במהלך המהפכה התרבותית הגדולה של ה-1960 המאוחרות, נופצו החלונות והנברשות של בית הכנסת והוא הפך לחורבה.
במסגרת ההפשרה ביחסי סין ארצות הברית בסוף שנות ה-90, זימן הנשיא הסיני ג'יאנג דזה-מין שלושה מנהיגים דתיים אמריקאים שנבחרו על ידי נשיא ארצות הברית ביל קלינטון לבקר בסין בפברואר 1998. אחד מהם, הרב ארתור שנייר, שעמד במגעים עם העירייה כבר מ-1981, הצליח לשכנע את ראש העיר של שנגחאי לשמר את בית הכנסת, לשחזר אותו ואף לפתוח אותו לציבור. לשם כך הקצתה עיריית שנגחאי 60,000 דולר, ובניהולו של הגבאי לשעבר של בית הכנסת (שעבר לאחר מכן לישראל) המבנה עבר ניקיון וצביעה מחדש, אם כי הנזק המבני לא תוקן.
כמה חודשים לאחר מכן, במהלך ביקור ממלכתי שערך הנשיא ביל קלינטון בסין, לחש לאוזנו הנרי לוין, שגריר ארצות הברית במדינה, כי יהודי ארצות הברית יעריכו מאוד אם הוא יבקר בשריד בית הכנסת. הנשיא נענה לבקשה באופן חלקי ושלח את אשתו, הילרי, יחד עם מזכירת המדינה מדליין אולברייט לערוך סיור בבית הכנסת. לדברי הרב שלום גרינברג "הסינים נדהמו מבקשתו של הנשיא ושיפצו את המקום בקדחתנות. בן לילה הוצאו כל הגרוטאות, ובעבודה מהירה הפך המקום להיכל תפילה מפואר". במאורע מיוחד זה השתתפו אישים מקומיים בכירים, כולל ראש עיריית שנגחאי, והוא היה למעשה טקס חנוכה מחדש של בית הכנסת. בביקורה אמרה קלינטון כי "שיפוץ בית הכנסת מהווה דוגמה טובה לכבוד ששורר היום בסין כלפי הדתות השונות במדינה והחשיבות שממלאת האמונה בחיי האנשים, אני שמחה שזכיתי לראות זאת". לכבוד המאורע הקדיש הרב שנייר לבית הכנסת ספרי תורה שהובאו במיוחד מניו יורק, והוכנסו לבית הכנסת.
בחודש ספטמבר 1999, נערכו תפילות ראש השנה בבית הכנסת בפעם הראשונה מאז 1952. באותה שנה, זכה בית הכנסת לביקורם (בנפרד) של נשיא מדינת ישראל עזר ויצמן וקנצלר גרמניה גרהרד שרדר. שר הביטחון דאז, יצחק מרדכי, ביקר אף הוא בבית הכנסת בשנה זו וקבע מזוזה בפתחו. למרות זאת היהודים לא הורשו להתכנס בבית הכנסת בחגים כמו פורים, פסח וחנוכה.
במסגרת התערוכה העולמית "אקספו 2010" שהתקיימה בשנגחאי, בית הכנסת אוהל רחל נפתח באופן קבוע עבור תפילות שבת, זאת על אף שהיהדות המשיכה להיות דת לא מוכרת בסין. עד 2013, אוהל רחל היה פתוח רק עבור החגים העיקריים, מה שגרר מחאה מצד מנהיג סיעת הרוב בקונגרס האמריקאי, אריק קנטור, שערך ביקור רשמי בעיר מטעם הקונגרס בשנת 2014.
שימור

אוהל רחל ואוהל משה הם שני בתי הכנסת הישנים היחידים בשנגחאי שעדיין עומדים, מתוך השישה המקוריים. מאז ראשית שנות ה-90 נעשו מאמצים רבים מצד הקהילה במטרה להביא לשיפוץ ושימור בית הכנסת. ב-18 במרץ 1994 מועצת העיר שנגחאי הכריזה על אוהל רחל כמבנה בעל ציון דרך אדריכלי וכפרויקט שימור המוגן על ידי העיר. למרות זאת בית הכנסת המשיך לשמש כמשרד וכשטח אחסון עד 1998. בית הכנסת נכלל ברשימת הקרן העולמית לשימור אנדרטאות (WWF) לשנת 2002 בין האתרים שנמצאים בסיכון הרב ביותר, על מנת לספק סיוע לקהילה היהודית המקומית במאמציה לטפל בבעיות המבניות של אהל רחל, ולנסות לשקם את המראה לכפי שהיה בשנת 1920.
ראו גם

בית הכנסת בית אהרן
לקריאה נוספת

אברהם בן יעקב, יהודי בבל בתפוצות, פרק כא, הוצאת ראובן מס, ירושלים תשמ"ה
הערות שוליים

↑  Shanghai Jewish History, www.chinajewish.org
↑  Minicy Catom Software Engineering Ltd. www.catom.com, כרונולוגית יהודי שנגחאי מ-1832 ועד היום | כרונולוגיה | שנגחאי | קהילות | הקהילות היהודיות בסין, באתר www.jewsofchina.org
↑  History | Ohel Rachel, www.chinajewish.org (ארכיון)
↑  James Griffiths, Shanghai's Forgotten Jewish Past, The Atlantic (באנגלית)
↑  טיולים מאורגנים לסין, טיול לשנגחאי, טיולים לסין, באתר www.discoveryt.co.il (ארכיון)
↑  שנחאי - הקהילה היהודית - סין - מסע אחר, באתר מסע אחר
↑  Ian Swanson, Cantor pushes China to open historic synagogue, TheHill, ‏2014-05-09
| --- | --- |
בקרת זהויות :  NLI: 987007372868805171  LCCN: nr93000067  VIAF: 41708918   WorldCat (עם VIAF): 41708918 
סידור התפילה מיוחד בעברית, על הכריכה כתוב; הוגה בעיון נמרץ ודיוק היטיב מאת ר' מנחם מענדיל ברוין יצ"ו חכם הכולל דק"ק שנגהאי הודפסו בעברית ובאנגלית והודפס על ידי בית הכנסת אהל רחל שנחאי, ה'תרצ"ג 1933
טקס חופה בבית הכנסת, ינואר 1951
הילרי קלינטון ומזכירת המדינה מדליין אולברייט בסיור בבית הכנסת בשנת 1998
בית הכנסת אוהל רחל בשנת 2013
אורי מגבו

אורי מגבו (נולד ב-12 בספטמבר 1987) הוא כדורגלן ישראלי המשחק בעמדת המגן השמאלי במכבי יפו.
קריירה

מגבו נולד בבת ים, לאב אפרו-אמריקאי ממוצא ניגרי, ולאם ישראלית-יהודייה ממוצא פרסי. גדל במחלקת הנוער של מכבי יפו והחל משנת 2006 שיחק בקבוצה הבוגרת של א.ס. רמת אליהו, שלמעשה התאחדה עם מכבי יפו ותפסה את מקומה בליגה א'. לאחר שהקבוצה ירדה לליגה ב' והתאחדה גם עם הפועל איחוד בני יפו שיחק מגבו חצי שנה גם בקבוצה החדשה שנקראה מ.ס. בני יפו, ובינואר 2009 עבר להפועל ראשון לציון מהליגה הארצית, אז הליגה השלישית בישראל. בתום העונה עלה עם הקבוצה לליגה הלאומית, ובעונת 2009/2010 ערך 25 הופעות במדי הקבוצה בליגה הלאומית.
לקראת עונת 2010/2011 חתם מגבו במועדון ספורט אשדוד, וב-28 באוגוסט 2010 ערך את הופעת הבכורה שלו בליגת העל, כשעלה כמחליף במשחק נגד עירוני קריית שמונה. בסך הכל ערך 16 הופעות ליגה בעונתו הראשונה בקבוצה, ובתחילת עונת 2011/2012 ערך שש הופעות ליגה נוספות אך בינואר 2012 הושאל להפועל אשקלון מהליגה הלאומית במדיה רשם 30 הופעות ליגה בהן כבש שני שערים. לקראת עונת 2012/2013 חתם בהכח עמידר רמת גן, במדיה ערך 25 הופעות בליגה הלאומית. בעונת 2013/2014 שיחק שוב בהפועל אשקלון ובמדיה כבש בעונה זו שני שערים ב-30 הופעות בליגה הלאומית. בעונת 2014/2015 שיחק בבית"ר תל אביב רמלה תחת הדרכתו של המאמן סלובודאן דראפיץ', אשר הסיט את מגבו במהלך העונה לעמדת החלוץ, והוא סיים את העונה עם תשעה שערים ב-37 הופעות בליגה הלאומית.
ב-14 ביוני 2015 הצטרף מגבו למאמנו לשעבר דראפיץ' כשחתם בבית"ר ירושלים לעונה אחת. ב-2 ביולי 2015 ערך את הופעת הבכורה שלו במועדון, כשפתח בהרכב בתיקו 0–0 נגד אורדבסי שימקנט הקזחית במסגרת מוקדמות הליגה האירופית. את הופעת הבכורה שלו בליגת העל עם הקבוצה ערך מגבו ב-30 באוגוסט 2015 בתיקו נגד מכבי נתניה, ובסך הכל שותף ב-11 משחקי ליגה בעונת 2015/2016. ב-20 במאי 2016 האריך מגבו את חוזהו בבית"ר ירושלים בשלוש שנים נוספות. בתחילת עונת 2016/2017 שותף בשלושה משחקי ליגה בלבד, וב-19 בינואר 2017 חתם לעונה וחצי במכבי פתח תקווה. בהופעת הבכורה שלו במועדון יומיים לאחר מכן נכנס מגבו כמחליף בדקה ה-88 במשחק מול הפועל באר שבע, ובתוספת הזמן השווה את התוצאה ל-1–1. עד תום העונה ערך 13 הופעות ליגה במדי מכבי פתח תקווה, ובעונת 2017/2018 ערך 20 הופעות. ב-29 במאי 2018 חתם מגבו לשנתיים בעירוני קריית שמונה. ב-16 בספטמבר 2019 שוחרר מקריית שמונה וחזר לקדנציה שנייה בבית"ר ירושלים וחתם לעונה אחת עם אופציה לעונה נוספת.
ב-24 בספטמבר 2019, במשחק גמר גביע הטוטו בין בית"ר ירושלים למכבי תל אביב, נכנס מגבו כמחליף בדקה ה-90 והבקיע שער בתוספת הזמן, כאשר המשחק הסתיים בניצחון קבוצתו, 0–2.
ב-1 במרץ 2020 נכנס מגבו כמחליף בדקה ה-49 ובתוספת הזמן הבקיע את שער הליגה הראשון שלו בבית"ר ירושלים מאז חזרתו לקבוצה וקבע את תוצאת המשחק, שהסתיים בניצחון 1–2 על מועדון ספורט אשדוד. ב-19 באפריל 2021 כבש מגבו את שער השוויון במשחקה של בית"ר ירושלים נגד בני יהודה. שער זה הביא להישארותה של בית"ר בליגה לעונה נוספת, ואף גרם לקבוצת נערים להניף שלט הערצה שלו בתחילת עונת 2021/2022, במסגרת המחזור הראשון של ליגת העל.
ב-13 באוגוסט 2021 חתם בהפועל כפר סבא מהליגה הלאומית.
ב-20 ביוני 2022 חתם בסקציה נס ציונה.
ב-19 ביולי 2023 חתם במכבי יפו.
תארים

גביע הטוטו (1): 2019/2020
הערות שוליים

↑  מוטי פשכצקי, ‏"הוכחתי שאני ראוי. בן שמעון לא עמד במילה", באתר ערוץ הספורט, 8 באוקטובר 2017
↑  יגאל גולדשטיין, ‏רשמית: אורי מגבו חתם בהפועל כפר סבא, באתר ערוץ הספורט, 13 באוגוסט 2021
↑  יגאל גולדשטיין, ‏מתחזקת: סירושטיין ומגבו חתמו בנס ציונה, באתר ערוץ הספורט, 20 ביוני 2022
↑  יגאל גולדשטיין, ‏חזר הביתה: אורי מגבו במכבי קביליו יפו, באתר ערוץ הספורט, 19 ביולי 2023
פרספונה

| --- | --- |

 תרבות:  דת יוון העתיקה, מיתולוגיה יוונית 
 מקום מגורים:  האדס
 אלים מקבילים:  פרוסרפינה, ליברה
 אב:  זאוס 
 אם:  דמטר 
 אחים:  דספינה 
 בן או בת זוג:  האדס 
 צאצאים:  Agrianome, זגראוס, אובולאוס, מלינואה 
 
פרספונה, ציור של דנטה גבריאל רוזטי מ-1874
האדס ופרספונה, תבליט מיוון העתיקה.
פרספונה, פסל משנת 460 לפנה"ס לערך, מאיטליה. מוצג כיום במוזיאון פרגמון בברלין.
פֶּרְסֵפוֹנֵה (ביוונית: Περσεφόνη) היא מלכת העולם התחתון ואשתו של האדס, אל השאול, במיתולוגיה היוונית. פרספונה היא בתה של דמטר, אלת התבואה והפריון. בקרב הרומאים היא נודעה כ"פרוסרפינה".
הסיודוס, בספרו "תיאוגוניה", והומרוס, בהמנון לדמטר, מספרים שאביה של פרספונה הוא זאוס, ראש האלים ואחיה של דמטר.